Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**179/2015. (IV. 15.) OSzB. sz. határozat**

Az Oktatási és Szociális Bizottság a Fogyatékos Emberek átmeneti, panzió jellegű elhelyezéséről szóló tájékoztatót megtárgyalta, és elfogadta. A Bizottság felkéri az Egészségügyi és Közszolgálati Osztályt, hogy a Regionális Szociális Forrásközpont Közhasznú Nonprofit Kft., valamint a Johanneum Evangélikus Diakóniai Központ bevonásával készítsen egy koncepciót, mely tartalmazza, hogy milyen lehetőségek vannak fogyatékos személyek átmeneti, panzió jellegű ellátásának biztosítására melyek önkormányzati forrásból megvalósíthatóak.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

dr. Horváthné Németh Klára, a Regionális Szociális Forrásközpont Közhasznú Nonprofit Kft. ügyvezető igazgatója

Gregersen Labossa György, a Johanneum Evangélikus Diakóniai Központ intézményvezetője/

**Határidő:** 2015. június havi bizottsági ülés